Nymphalini

* *[[Aglais]]*
* *[[Antanartia]]*
* *[[Araschnia]]*
* *[[Colobura]]*
* *[[Hypanartia]]*
* *[[Kaniska canace]]*
* *[[Mynes]]*
* *[[Nymphalis]]
* *Polygonia*
* *Smyrna*
* *Symbrenthia*
* *Tigridia acesta*
* *Vanessa*


*'Nymphalini** er en [[Gruppe (biologi)#Overordnede og delgrupper|delgruppe]] av [[nettsommerfugler|nettsommerfuglene]] i den store familien flikvinger ([[Nymphalidae]]).

I [[Norge]] forekommer sju arter.
Disse var tidligere fordelt over flere [[slekt (biologi)|slekter]], men har nå blitt samlet i to:
[[Admiral (sommerfugl)|Admiral]] og [[tistelsommerfugl]] (tidligere ''[[Cynthia]]'') hører til ''[[Vanessa]]''.
[[Dagpåfugløye]] (tidligere ''[[dagpåfugløye|Inachis]]''), [[hvit c]] (tidligere ''[[Polygonia]]''), [[kirsebærsommerfugl]], [[neslesommerfugl]] (tidligere ''[[Aglais]]'') og [[sørgekåpe]] hører til ''[[Nymphalis]]''. Denne inndelingen er foreløpig omstridt, noen nyere publikasjoner holder på den gamle inndelingen, andre har innført den nye.



== Utseende ==
Middelsstore (vingespenn 30 – 80&nbsp;mm) sommerfugler, forholdsvis robuste. Kroppen har ofte lange, men glisne, oppstående hår. Hodet har nokså lange, fremstrakte labialpalper, velutviklet sugesnabel og antenner som er nokså kraftige, markert klubbeformet og rundt halvparten så lange som forvingene. Som hos de aller fleste Nymphalidae er forbeina redusert. Vingene er store, vanligvis med bølgete eller flikete ytterkant. De er gjerne ganske fargerike. Grunnfargen er oftest oransje, rødlig eller svart, med tverrbånd og/eller flekker i forskjellige farger, ofte inkludert blått. Mange har en bord av halvmåneformede flekker langs vingekantene. **Larvene** er vanligvis mørke, kledt med mer eller mindre lange, forgrenete pigger.


== Levevis ==
Disse sommerfuglene er vanligvis gode flyvere, som gjerne besøker blomster. Mange av de nordlige artene ([[neslesommerfugl]], [[admiral]], [[dagpåfugløye]], [[hvit c]], av og til også [[tistelsommerfugl]]) har larver på [[brennesle]] (''Urtica dioica''), ellers kan larver finnes på mange ulike urter, busker og trær. De piggete larvene lever gjern selskapelig, og lager løse silkespinn der de oppholder seg når de ikke er ute og spiser. Piggene ser ut til å beskytte dem mot de fleste rovdyr, derimot er de ofte svært utsatte for [[snyltevepser]] som legger egg på dem. Mange av de nordlige artene overvintrer som voksne sommerfugler, i barksprekker, hule trær, uthus og andre lite frostutsatte steder. Andre, som de vandrende artene [[admiral]] og [[tistelsommerfugl]], har ikke denne evnen og fryser i hjel om høsten i nordlige strøk.

== Vidt utbredte vandrere ==
En del Nymphalini kan vandre over lange avstander, mens andre er mer stedbundne. Av de artene som forekommer i Norge er [[admiral (sommerfugl)|admiralen]] (''Vanessa atalanta''), [[tistelsommerfugl]]en (''Vanessa cardui'') og [[sørgekåpe]]n (''Nymphalis antiopa'') kjente vandrere. De to førstnevnte kan ikke overleve vinteren i Norge, mens sørgekåpen overvintrer. Innflygingene av admiral og tistelsommerfugl til Norge er praktisk talt årvisse og noen ganger så store at disse sommerfuglene er de tallrikeste sommerfuglene i Sør-Norge om sommeren og høsten. Den vandrende slekten ''Vanessa'' finnes over hele verden, særlig er tistelsommerfuglen vidt utbredt. Den forekommer praktisk talt over alt der det ikke er altfor kaldt og er kanskje det insektet som har spredt seg videst uten menneskets hjelp.

== Systematisk inndeling / nordiske arter ==


* Ordenen [[sommerfugler]], [[Lepidoptera]] [[Carl von Linné|Linnaeus]], [[1758]]
** Gruppen [[Glossata]]
*** Gruppen [[Coelolepida]]
**** Gruppen [[Myoglossata]]
***** Gruppen [[Neolepidoptera]]
****** Gruppen [[Heteroneura]]
******* Gruppen [[Eulepidoptera]]
******** Gruppen [[Ditrysia]]
********* Gruppen [[Apoditrysia]]
********** Gruppen [[storsommerfugler]], [[Macrolepidoptera]]
*********** Gruppen [[dagsommerfugler]], [[Rhopalocera]]
************ Overfamilien [[egentlige dagsommerfugler]], [[Papilionoidea]]
************* Familien [[flikvinger]], [[Nymphalidae]] Rafinesque, [[1815]]
************** Underfamilien **Nymphalinae*' Swainson, [[1827]]
*************** Nymphalini – ca. 100 arter, alle verdensdeler
**************** Slekten *Smyrna* [[Hübner]], [[1823]] – to arter, Sør-Amerika
**************** Slekten *Antanartia* Rothschild & Jordan, [[1903]] – fem arter, Afrika og Madagaskar
**************** Slekten *Vanessa* [[Johann Christian Fabricius|Fabricius]], [[1807]] – 19 arter, over hele verden
***************** [[Admiral (sommerfugl)|Admiral]], *Vanessa atalanta* ([[Carl von Linné|Linnaeus]], [[1758]])
***************** [[Tistelsommerfugl]], *Vanessa cardui* ([[Carl von Linné|Linnaeus]], [[1758]]) 
**************** Slekten *Hypanartia* – 14 arter, Sør-Amerika
**************** Slekten *Symbrenthia* Hübner, [[1819]] – 15 arter
**************** Slekten *Mynes*  – minst sju arter
**************** Slekten *Araschnia* Hübner, [[1819]] – 14 arter, [[Holarktis]]
***************** [[Europeisk kartsommerfugl]], *Araschnia levana* ([[Carl von Linné|Linnaeus]], [[1758]]) – ikke i Norge, finnes i Sverige og Danmark
**************** Slekten *Aglais* Dalman, [[1816]] – eventuelt del av *Nymphalis*. Seks arter, [[Holarktis]]
***************** [[Neslesommerfugl]], *Aglais urticae* ([[Carl von Linné|Linnaeus]], [[1758]])
***************** [[Dagpåfugløye]], *Aglais io* ([[Carl von Linné|Linnaeus]], [[1758]]) – nord til [[Sør-Trøndelag]], uvanlig på Vestlandet
**************** Slekten *Polygonia* Hübner, [[1819]] – eventuelt del av *Nymphalis*. 14 arter, [[Holarktis]].
***************** [[Hvit c]], *Polygonia c-album* ([[Carl von Linné|Linnaeus]], [[1758]]) – nord til [[Nord-Trøndelag]]
**************** *Kaniska canace* ([[Carl von Linné|Linnaeus]], [[1763]]) – Asia
**************** Slekten *Nymphalis* Kluk, [[1780]] – seks arter
***************** [[Sørgekåpe]], *Nymphalis antiopa* ([[Carl von Linné|Linnaeus]], [[1758]])  – funnet over det meste av Norge, men danner faste bestander bare på Øst- og Sørlandet
***************** [[Kirsebærsommerfugl]], *Nymphalis polychloros* ([[Carl von Linné|Linnaeus]], [[1758]]) – noen gamle funn fra Sør- og Østlandet, men usikkert om denne arten noen gang har hatt permanente bestander i Norge
***************** *Nymphalis xanthomelas* (Esper, [[1781]]) – ikke i Norge, funnet i nabolandene
***************** *Nymphalis vaualbum* (Denis & Schiffermüller, [[1775]]) – ikke i Norge, funnet i nabolandene
**************** Slekten *Colobura* – to arter, Sør-Amerika
**************** *Tigridia acesta* ([[Carl von Linné|Linnaeus]], [[1758]]) – Sør-Amerika
**************** ?*Pycina zamba* Doubleday, [[1849]] – Sør-Amerika, hører kanskje til her.

== Kilder ==
* Wahlberg, N. (2006) Nymphalini på Tree of life [http://tolweb.org/Nymphalini]
* Carter, D. (1994) Sommerfugler fra hele verden. Teknologisk Forlag. ISBN 82-512-0438-0
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. [[Nationalnyckeln till Sveriges flora och fauna]]. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.'' Norsk entomologisk forening. 192 sider. ISBN 82-995095-1-3

## Eksterne lenker
* 
* Svenska Fjärilar, med bildegalleri
* Norges sommerfugler